google/wiki40b huggingface dataset:
Romanias forfatterforening

Romanias forfatterforening (rumensk: Uniunea Scriitorilor din România) er en forening for rumenske forfattere. Den har 15 lokalavdelinger (inkluderer en avdeling i Moldova).
Den rumenske forfatterforening er en fortsettelse av Societatea Scriitorilor Români («Rumenske forfatteres forbund») som ble stiftet i 1908 eller 1909 etter model av Frankrikes Société des Gens de Lettres, og som skiftet navn i 1949 da det fusjonerte med Societatea Autorilor Dramatici («Skuespillforfatterforbundet») og med Uniunea Scriitorilor Maghiari din România («Ungarske forfatteres forening i Romania»).   
Det rumenske forfatterforbundet hadde ved stiftelsen i 1909 47 forfattere som medlemmer. Første formann var Mihail Sadoveanu, og viseformann var Dimitrie Anghel. Andre formenn var, senere, Emil Gârleanu, Mihail Dragomirescu og Liviu Rebreanu.
I mars 1949, ved fusjonen med Skuespillforfatterforbundet, ble det nye navnet Uniunea Scriitorilor din Republica Populară Romînă, senere (da Romania skiftet navn fra «folkerepublikk» til «sosialistisk republikk») Uniunea Scriitorilor din Republica Socialistă România, og i 1990 fikk den sitt nåværende navn.
Mellom 1949 og 1989 var den juridisk sett underordnet staten og fikk finansiering derfra. 
Forfatterforeningen etablerte i 1969 det såkalte Litterærfondet, et organ som ivaretok forfatternes opphavsrett og ga dem økonomisk hjelp hvis det var nødvendig.
Etter den rumenske revolusjonen i 1989, ble foreningen uavhengig av staten. 
Mellom 1982 og 1989 ble ingen nye medlemmer tatt opp. 
Foreningen gir ut flere tidskrifter og gir ut premier hvert år for forskjellige kategorier.
Fossingfjorden

Fossingfjorden er en fjord på grensa mellom kommunene Kragerø og Bamble i Telemark. Den har innløp mellom Stavnes i sør og Hovet i nord, og strekker seg 3,5 kilometer i nordvestlig retning til fjordbotnen ved Fossing.
Ali Farah

Konflikten med Erik Schjenken

3. oktober 2008 trykket A-magasinet en åtte siders reportasje om ambulansesjåfør Erik Schjenken der han fikk komme til orde med sin side av saken og plagene mediekjøret hadde påført han i ettertid. Farah svarte med en personlig kronikk i Ny Tid uken etter, der han blant annet uttrykte irritasjon over offer-rollen Schjenken satte seg selv i. Farah kalte Schjenken «rasist i en større sammenheng», et resultat av et rasistisk system, og hevdet oppførselen Schjenken hadde vist stammet fra kolonitiden. Farah avsluttet kronikken med å be Schjenken om «en oppriktig unnskyldning». Schjenken hadde på det tidspunkt beklaget saken, men kun via sykehuset og advokaten, ikke personlig. Farahs kronikk ble møtt med blandede reaksjoner. Sosialantropolog Inger Lise Lien uttalte for eksempel til Klassekampen at Ny Tid burde ha beskyttet Farah mot seg selv, og kalte kronikken kategorisk og uklar. Per Edgar Kokkvold, generalsekretær i Norsk Presseforbund, forsvarte derimot kronikken og sa han «tror den gir uttrykk for det mange føler».
Schjenken fulgte opp med en kronikk i Klassekampen allerede samme dagen, og
9. oktober svarte Ali Farah og Kohinoor Nordberg med et åpent brev til TV 2.
I forbindelse med rettssaken mot Erik Schjenken 4. desember 2008 gikk Farah bort til Schjenken og sa at han tilga han,
og at han synes det var synd at ambulansesjåføren ble gjort til syndebukk i saken.

Engasjement mot diskriminering og rasisme

Ali Farah har engasjert seg i arbeidet mot diskriminering og rasisme, og har blant annet jobbet frivillig for den uavhengige Organisasjonen Mot Offentlig Diskriminering (OMOD).
I februar 2009 holdt han et innlegg om offentlig diskriminering på en samling i Lillehammer organisert av SOS Rasisme.
Lunde (Ångermanland)

Lunde er et tettsted i Kramfors kommune i Västernorrlands län i landskapet Ångermanland i Sverige. I 2010 hadde tettstedet 399 innbyggere.

Ådalshändelserna

De såkalte Ådalshändelserna inntraff i Lunde 14. mai 1931. Soldater skjøt og drepte fire menn og en kvinnelig tilskuer til et demonstrasjonstog i forbindelse med en arbeidskonflikt.

Sandöbron

Den ennå ikke ferdigbygde Sandöbron raste sammen klokken 16.40 den 31. august 1939. 18 personer som befant seg på brospennet omkom i forbindelse med denne katastrofen, som fikk liten dekning i datidens media siden andre verdenskrig startet dagen etter. En ny Sandöbro ble senere bygd, den ble innviet i 1943 av kong Gustaf V. Sandöbron var med et spenn på 264 meter, verdens største betongbro i et spenn fram til 1964. Broens høyde er 42 meter. Broen har vært i dårlig forfatning de senere år, men ble gjenåpnet i 2003 etter en omfattende renovering.

Tettstedet

I Lunde ligger blant annet Wästerlunds konditori og et bilmuseum.
Da Högakustenbron ble innviet i 1997 mistet landeveien gjennom Lunde sin status som Europavei 4.
Beauftragter der Bundesregierung für Kultur und Medien

Beauftragter der Bundesregierung für Kultur und Medien (norsk meningsoversettelse: Minister for kultur og medier) er medlem av Tysklands regjering, med tittelen Staatsminister. Kulturstatsministeren har den øverste politiske ledelse av kultursaker på nasjonalt, føderalt plan. Tysklands kulturpolitikk ligger i utgangspunktet til delstatene. Dette uttrykkes slik at delstatene har «kulturoverhøyhet» (tysk: Kulturhoheit). Kulturstatsministerens stab kalles derfor ikke departement (tysk: Ministerium).
Andesgås

Beskrivelse

Andesgås er en kraftig bygget fugl med et lite, rosafarget nebb.  Fjærdrakten er hvit, med sort på vingene og stjerten.  Føttene er røde. Hunnen ligner hannen, men er mindre

Atferd

Andesgåsen lever hovedsakelig av gress, og beiter i nærheten av vann.  Den lever hovedsakelig på land, og svømmer bare i nødsfall.  De 6–10 eggene legges rett på bakken i nærheten av vann.  Den forsvarer et territorium under hekkingen, men opptrer ellers i små flokker.

Utbredelse

Arten finnes i: Argentina, Bolivia, Chile og Peru.
USA-mesterskapet i 50 kilometer kappgang 2018

USA-mesterskapet i 50 kilometer kappgang 2018 (2018 USATF 50 km Race Walk Championships) ble arrangert 20. januar 2018, i Santee i California i USA.
Forsvarets Sundhedstjeneste

FSUs organisasjon

FSU er organisert i fire søyler:
Jennifer Osejo

Bakgrunn

Osejo har medfødt cerebral parese, og begynte med friidrett i 2011.
Rødt nytt

Historie

Da Rød Valgallianse og Arbeidernes kommunistparti slo seg sammen og dannet partiet Rødt i mars 2007, ble avisa til AKP, akp.no, overtatt av det nye partiet og utgitt under navnet Rødt nytt. Tidligere partileder i AKP, Jorun Gulbrandsen, var redaktør for akp.no fra 2002 til 2007 og for Rødt nytt i perioden 2007–2010.
akp.no kom ut fra høsten 2002 med ti utgaver årlig på 8 eller 12 sider. Av opplaget på vel 6500 eksemplarer ble etter hvert 2300 distribuert til abonnenter, mens resten ble delt ut på gata.
PlayStation: The Official Magazine

PlayStation: The Official Magazine (PTOM) var et tidsskrift som originalt var gitt ut som PlayStation Magazine (PSM), men ble til PlayStation: The Official Magazine sent i 2007. PlayStation: The Official Magazine ble gitt ut 13 ganger i året av Future plc inntil det ble lagt ned sent i 2012.
Winchester Model 70

Kaliber

Modell 70 har blitt levert i følgende kaliber:.22 Hornet, .22-250 Remington, .223 WSSM, .225 Winchester, .220 Swift, .243 Winchester, .243 WSSM, .250-3000 Savage, .25-06 Remington, .25 WSSM, .257 Roberts, 6,5 x 55 mm Mauser, .264 Winchester Magnum, .270 Winchester, .270 WSM, 7 x 57 mm Mauser, .284 Winchester, 7 mm Remington Magnum, 7mm WSM, .300 Savage, .30-06 Springfield, .308 Winchester, .300 H&H Magnum, .300 Winchester Magnum, .300 WSM, .300 RUM, 7,92 x 57 mm Mauser, .325 WSM, .338 Winchester Magnum, .35 Remington, .358 Winchester, .375 Holland & Holland Magnum, .416 Remington Magnum og .458 Winchester Magnum.
Kaldfjord skole

Kaldfjord skole er en barneskole som ligger i Ropnesveien 10 i Kaldfjorden i Tromsø kommune. På skolen er det 31 lærere og 13 klasser. Skolen har omtrent 247 elever fra høsten 2016. Skolen ble for første gang tatt i bruk 28. august 1958. Skolekretsen omfatter Eidkjosen, Håkøya og Håkøybotn, og Kaldfjord.
Kaldfjord skole har også en SFO.
Åndehus

Et åndehus eller san phra phum (thai ศาลพระภูมิ) er en helligdom for et steds beskyttende ånd. Åndehus finnes i hovedsak i Thailand, Laos og Kambodsja. 
Et åndehus settes opp så snart en eiendom er blitt bebygget, for å blidgjøre den beskyttende jordånden som mistet sitt hjemsted på grunn av bebyggelsen, og for å gi den et nytt sted å være. For å sikre at ånden blir boende i åndehuset, skjenkes den daglig mat, drikke (gjerne rød brus), røkelse og levende lys. Enkelte av åndehusene kan være så store at mennesker kan gå inn i dem, men de fleste er små, plassert på en sokkel eller et podium.

Bakgrunn

Skikken med åndehus stammer fra førbuddhistisk tid, fra en animistisk tro på at alt har en ånd. Selv om mer enn 90 % av thailenderne regner seg som buddhister, lever mange av de animistiske ritualene og skikkene videre som en viktig del av kulturen.

Plassering og utforming

Plasseringen og utformingen av åndehuset er viktig. Det er for eksempel bra å ha et tre i nærheten. Hinduprester er ofte involvert i plasseringen. Åndehuset må helst ikke på noe tidspunkt bli liggende i bygningens skygge. Dette kan være vanskelig å oppnå i tettbygde områder og store byer, som for eksempel i Bangkok. Når plassen er funnet og åndehuset er satt opp, holdes en seremoni der Moder jord og stedets ånder påkalles.
Åndehusene er gjerne utformet som en miniatyr av bygningen de er plassert ved. Fargen bør være relatert til fargen knyttet til eierens fødselsdag, og når en ny innehaver overtar en bygning, settes det ofte opp et nytt åndehus, enten i tillegg til det gamle, eller istedenfor dette. Hvis det gamle fjernes, foregår dette også ved en seremoni.

Uttjente åndehus

De aller fleste åndehus vedlikeholdes og holdes i god stand, men når de likevel en gang må skiftes ut, avholdes en egen seremoni, der det gamle huset taes ned og et nytt settes opp. Det gamle huset kan ikke ødelegges eller brennes, det må få et hvilested i nærheten av et tempel, gjerne i en skog eller ved en øde vei. På slike steder, som kalles gravlunder for åndehus, kan det være svært mange små «gudehus» samlet på ett sted.
Cashback

Hvordan fungerer Cashback på kredittkort

Hver eneste gang du bruker kredittkortet ditt må butikken betale en liten sum til banken som fører et kredittkort (e.g. Visa, MasterCard, Diners, American Express osv.) Denne summen ligger på i underkant av 1% av kjøpesummen. Siden flere kredittkort opererer med cashback på opp mot 4% betyr det at kredittkortselskapet dekker resten av kostnaden selv. Cashback er således en direkte utgift som må dekkes inn på andre måter, f.eks. gjennom en høye renter eller gebyrer.

Webside-cashback

Webside-cashback har i Norge først blitt tilbudt av Kickback.no som lanserte sin tjeneste i 2009. Tjenesten tilbyr cashback i norske og utenlandske nettbutikker. Konseptet fungerer ikke på samme måte som på kredittkort-cashback og krever ikke bruk av kredittkort for å fungere. Cashback-websider som Kickback.no tar betalt provisjon av nettbutikker for å tilby cashback som salgsutløsene og lojalitetsutløsende markedsføring. Provisjonen betales tilbake til brukeren som cashback etter kjøp. I ettertid har Eurocard tilbudt lignende tjenster knyttet opp mot sitt kredittkort på nettportalen Back2U.
Oberlandesgericht

Oberlandesgericht (OLG eller i Berlin Kammergericht: KG) er tredje rettsinstans i det alminnelige tyske domstolssystemet (Ordentliche Gerichtsbarkeit). Oberlandesgericht er den øverste domstolen i hver av delstatene. Første rettsinstans er Amtsgericht og andre instans Landgericht. Instansen over Oberlandesgericht er den føderale Bundesgerichtshof.
Oberlandesgericht ble etablert som institusjon i Tyskland i 1877. Idag har hver av de 16 delstatene en oberlandesgericht, Baden-Württemberg og Rheinland-Pfalz har to hver, Bayern, Niedersachsen og Nordrhein-Westfalen har alle tre slike domstoler. Oberlandesgericht i Berlin blir av historiske grunner kalt Kammergericht. Domstolene i Hamburg og Bremen blir begge kalt Hanseatisches Oberlandesgericht, også det av historiske grunner.
Barremium

Barremium er en alder i den geologiske tidsskalaen, eller en scene i den stratigrafiske kolonnen, mellom 129,4 ± 1,5 og 125,0 ± 1,0  millioner år siden (Ma). Den er en inndeling av epoken tidlig kritt. Barremium kommer etter hauterivium og etterfølges av aptium.

Stratigrafiske definisjoner

Den opprinnelige typelokalitet for den barremiske scene er i nærheten av landsbyen Barrême i Alpes-de-Haute-Provence i Frankrike. Henri Coquand definerte og navnga alderen i 1873. 
Starten på Barremium defineres som første gang ammonittene Spitidiscus hugii og Spitidiscus vandeckii dukker opp. Slutten på Barremium defineres ved den geomagnetiske reverseringen ved starten av kronosonen M0r, som biologisk er nær første gang ammonitten Paradeshayesites oglanlensis dukker opp.
Mendelejevsk

Mendelejevsk (russisk: Менделе́евск) er en by i Republikken Tatarstan i Russland. Den ligger ved Nizjnekamsk-reservoaret i elva Kama, rundt 200 km øst for Kazan og 20 km nord for Naberezjnyje Tsjelny. Innbyggertall: 22 027 (folketelling 2002), 18 085 (folketelling 1989).
Bosetningen vokste opp rundt en kjemisk fabrikk som ble grunnlagt i 1868. Den fikk bystatus i 1967.
Wenzelsplassen

Wenzelsplassen (tsjekkisk: Václavské náměstí ) er en av de større plassene i Prahas nyere bydel. Plassen er samtidig sentrum for hovedstadens forretnings- og kulturområde. Wenzelsplassen har dannet rammen om mange historiske begivenheter. Det avholdes ofte demonstrasjoner på plassen. Plassen har sitt navn etter Sankt Wenzel av Bøhmen.
Plassen er nærmere en boulevard enn en egentlig plass ettersom den er rektangulær. Ved enden av plassen finner man det nyklassisistiske tsjekkiske Nasjonalmuseet. Midt på plassen finnes en skulptur av Sankt Wenzel, som er utformet i 1887 av Josef Václav Myslbek. Andre markante byggverk på eller nær plassen er Hotel Europa, som er oppført i art nouveau-stil, Palác Koruna, som er et kontorhus og shoppingsenter, samt den gotiske katolske kirke, Kostel Panny Marie Sněžné.
Metroens linje A har en stasjon på plassen.
Nordland Distriktslag for Idrett

Nordland Distriktslag for Idrett (stiftet 30. april 1919) var et organisasjonsledd under Norges Landsforbund for Idrett 
og et fellesorgan for idrett i Nordland i perioden 1919-1940.
Nordland Distriktslag for Idrett ble dannet sammen med 20 andre distriktslag i 1919. 
Etter sammenslåingen med arbeideridrettskretsene, ble de nye kretsene Helgeland Idrettskrets,
Salten Idrettskrets, Lofoten og Vesterålen Idrettskrets og Ofoten og Sør-Troms Idrettskrets dannet i 1945.
Sørkedalens Idrettsforening

Sørkedalens Idrettsforening (SIF) (stiftet 1886 som Sørkedalens Skiklub) er et norsk idrettslag tilhørende Sørkedalen i Oslo. Idrettsforeningen ble startet av Carl Grøttum. Grøttum var klubbens første formann. 
Skiidrett var klubbens kjerne i mange år, go klubben er best kjent for de historiske skiløperne de hadde tidlig på 1900-tallet. I tillegg til skikongen Lauritz Bergendahl er kjente navn Johan Kristoffersen, Ingvar Langlien, Johan Grøttumsbråten (gikk til BUL) og Lars Bergendahl. Peder Grøttumsbråten vant klubbnes første kongepokal i 1889. 
Navneskiftet til Sørkedalens Idrætsforening kom i 1905, da sykkelsport ble en voksende aktivitet, og ble tatt opp som idrett i klubben. 
Klubben fikk overta det gamle bygget til Sørkedalen skole i 1926, klubbhuset fikk navnet «Lokalet». «Lokalet» ble et slags samfunnshus, til bruk for alle foreninger i Sørkedalen. Klubblokalet ble utvidet i 1980, med tilbygget Bergendahlsstua. Klubben har egen lysløype på rundt 2 kilometer.
Sørkedalens IF har gått fra å være en toppidrettsklubb for skiidrett, til å bli en fleridrettsklubb med et breddidrettsaspekt. Sykkelgruppen har trappet ned, mens fotball friidrett og orientering kom til. De senere år er også alpint blitt en stadig større del av satsingen. Allidrettsgruppen for de yngre medlemmene tilbyr sosiale aktiviteter.
Klubben har opprettholdt sin tradisjon som arrangør av skirenn. Lauritz Bergendahls Minneløp (første gang arrangert 1972) og Sørkedalsrennet (siden 1980) er de største. Klubben arrangerer også Sørkedalsløpet (siden 1974), sykkelløpet Sørkedalen Grand Prix (siden 1980) og en uformell akekonkurranse som arrangeres årlig i Kjelsåsveien.
Syttende mai er jeg så glad i

«Syttende mai er jeg så glad i» er en norsk 17. mai-sang for barn. Den blir mye sunget i 17. mai-tog på Norges nasjonaldag. Teksten er skrevet av Margrethe Munthe.
Prestvannet (Vanse)

Fisk

Aure finnes i relativt tette bestander i vannet under gode reproduksjonforhold. Fisk på 200 – 400 gram er vanlig. Sjøaure og laks svømmer til vannet og et stykke videre opp i Åmdalsbekken.

Dyreliv

Området utgjør et viktig våtmarksområde for overvintrende ender, dvergdykkere, sivhøner og riksefugl. Det finnes også hekkeområder for rørsanger, sivsanger og myrsanger. Av spesielle arter lever det taffelender og toppdykkere. Per 1998 var det registrert 130 arter i området, hvorav 50 har tilknytning til våtmark. Svaner, gråhegre og sothøne overvintrer også i vannet. Prestvannet er også hekkeplass for stokkender, vadefugl, småfugl, knoppsvane, kanadagås og grågås. Vannet og kantsonen bestående av løvtrær, er gode jaktområder for flaggermus.
Abdullah Al-Khaibari

Landslaget

26. februar 2018 fikk han sin første landskamp for Saudi-Arabia mot Moldova.
Han ble tatt ut i Saudi-Arabias tropp til VM i fotball 2018 i Russland.
Sørum kirkegård

Sørum kirkegård omkranser Sørum kirke. Ved Sørum kirke står hjulkors i stein fra begynnelsen av 1100-året. Logoen til Norsk forening for gravplasskultur er et hjulkors fra middelalderen. De eldste korsene var understykker på større gravminner. Siden ble hjulkorsene brukt som selvstendige gravminner.
Demolition Man

Handling

Begynnelen på filmen er lagt til en nær fremtid: 1996. Politimannen John «Demolition Man» Spartan (Stallone) og den hyperkriminelle Simon Phoenix (Wesley Snipes), blir begge fengslet og dømt til nedfrysing i 50 år. I år 2032 (20 år for tidlig) klarer Simon Phoenix å rømme. Nåværende politisjefer beslutter å vekke opp igjen den eneste som kan fange ham på ny «Demolition Man». De to mennene møter et strømlinjet, overregulert samfunn, der enhver aggresjon er forbudt og vår egen tid dyrkes som en kult. Men under overflaten lever en undergrunnsbevegelse, som iblant raider samfunnet etter mat og sprøyter graffiti på sterile husvegger. Det tilsynelatende idylliske samfunnet må nå i tillegg hanskes med den hypervoldelige Phonenix og den råbarkede politimannen Demolition Man.

I Norge

VGs anmelder gav filmen terningkast tre og mente filmen hadde en glimrende ramme og ide, og at den kunne vært en actionkomedie i særklasse, men at dens skapere ikke våget å stole på sitt eget utgangspunkt. Dagbladets anmelder gav den terningkast to.
Digte

Digte er Henrik Ibsens eneste diktsamling, utgitt 3. mai 1871. Samlingen inneholdt enkeltdikt skrevet fra 1847 til 1870. Det mest kjente av diktene er Terje Vigen.
En replikk av førsteutgaven ble utgitt i 2010.
En utvidet utgave ble utgitt i desember 1875, supplert med fire dikt.
Feixi

Feixi (kinesisk: 肥西县; pinyin: Féixī Xiàn) er et fylke i provinsen Anhui i Kina. Det er understilt byprefekturet Hefei. I 1999 var befolkningen på 952 245 innbyggere.
Arkeologene har avdekket tydelige tegn etter Shang-kulturen i området.

Kulturminner

Bostedet til Liu Mingchuan (Liu Mingchuan jiuju, 刘铭传旧居) står på Folkerepublikken Kinas liste over kulturminner.

Samferdsel

Kinas riksvei 206 løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.
Antirasistisk Senter

Historie

Antirasistisk Senter har bakgrunn i Immigrantenkollektivet, en redaksjon startet i 1978 for å gi ut avisen Immigranten (i dag SAMORA). Tidsskriftet kom ut første gang i mai 1979, med Kari-Anne Selvik og Khalid Salimi som ansvarlige redaktører, og omkring 20 bidragsytere. I den første lederartikkelen ble det presentert at tidsskriftet ikke bare ville handle om innvandrerspørsmål, men også problemstillinger for andre undertrykte grupper, som samer, kvinner og barn. I 1982 startet Immigrantenkollektivet lokalradiokanalen Radio Immigranten, som var aktiv fram til til 1. januar 2008. 
Redaksjonen opplevde en rekke henvendelser fra folk som ønsket informasjon, trengte hjelp på andre måter eller ville drive med arbeid mot rasisme. I 1983 startet gruppen arbeidet med å skaffe større lokaler for samlokalisering av tidsskriftet og nærradiostudio, og opprette «Senter for Antirasistiske Aktiviteter». Noe av bakgrunnen for etableringen var også at den nynazistiske organisasjonen Nasjonalt Folkeparti samme år hadde sendt en rekke trusler mot Sagene skole i forkant av 17. mai, som gjorde at skolen avlyste 17. mai-feiringen i frykt for at skolen skulle bli sprengt i luften. I ble navnet Antirasistisk Senter valgt, og i juni samme år arrangerte senteret sitt første større arrangement: antirasistisk uke i Oslo. Inviterte gjester var blant annet den sørafrikanske kvinnegruppen Shikisha, tyrkiske Cem Karaca og palestinske Kofia.
8. mars 2011 lanserte Antirasistisk Senter kampanjen TeaTime. En kampanje hvor norske muslimer inviterer naboen på te - for å bli litt bedre kjent. Det ble arrangeret over 3500 teselskaper i private hjem og mange større offentlige teselskaper over hele landet. Kampanjen ble avsluttet  i juni 2013.
Canto Libre

Handling

Handlingen utspiller seg i et fengsel i Augusto Pinochets Chile.
Christian Herter

Biografi

Han ble født i Frankrike som sønn av de amerikanske kunstnerne Albert Herter og Adele McGinnis. Han innledet sin skolegang i Paris, men flyttet like etter sammen med familien sin til New York. Herter ble uteksaminert fra Harvard University i 1915 og giftet seg med Mary Caroline Pratt, som var datter av rektor Frederic B. Pratt ved Pratt Institute. De fikk tilsammen tre sønner og en datter.

Politiske karriere

Hans politiske karriere startet i 1931 da Herter ble valgt inn hos Massachusetts House of Representatives, hvor han satt frem til 1942. Herter ble deretter medlem av Representantenes hus i perioden 1943–1953. Her utmerket han seg for sitt syn på utenrikspolitikken, og spesielt for sitt initiativ til den såkalte Herter Committee i 1947, som lå til grunnlag for forslagene som til slutt ledet til Marshallplanen.
I 1948 ble han formann i American Committee on United Europe (den amerikanske komiteen for et samlet Europa), og i 1953 ble han deretter valgt som guvernør i Massachusetts. I februar 1957 ble Herter valgt til viseutenriksminister, og da daværende utenriksminister John Foster Dulles ble alvorlig syk utnevnte president Dwight D. Eisenhower han til ny utenriksminister i april 1959. Etter presidentvalget i USA i 1960 arbeidet Herter som en «eldre statsmann» i ulike kommisjoner og rådgivende fora for både John F. Kennedy og Lyndon B. Johnson frem til sin død i 1966. 
I 1961 ble han for øvrig tildelt Presidentens frihetsmedalje. Herter ble sett på som internasjonalist, som var sterkt opptatt av å forbedre økonomisk og politisk samarbeid mellom USA og Europa. I 1943 var han også med på å grunnlegge School of Advanced International Studies (SAIS) ved sammen med Paul Nitze.
Tjærepapp

En tjærepapp er tykk type papp som er innsatt med tjære. Gir et vann- og vindtett papir som slipper gjennom fuktighet. Den kan anvendes som bygningspapp, som for eksempel til takpapp.
Dvergtettegras

Utseende

Dvergtettegras er en svært liten (3–7 cm høy), flerårig plante med en bladrosett av gulgrønne blader og en enkelt, bladløs stengel med en blomst. Blomsterstengelen har lange kjertelhår. Blomsten er ensymmetrisk, lys blåfiolett og 6–10 mm lang. Plantas frukt er en kapsel med ett rom og mange frø. Plantas bladrosett kan være mer eller mindre begravd i mosetuene de vokser i, noe som gjør planta enda vanskeligere å få øye på.

Økologi og utbredelse

Plantene finnes på torvmosetuer, mest på nedbørsmyr i fjellområder. Arten har en nordøstlig utbredelse i Norge; fra Åmot og Sør-Aurdal til Sunndal og Meråker og nordover ganske spredt. Plantene finnes til 1100 moh i Dovre kommune. Artens globale utbredelse er fjellområder og arktiske/polare strøk rundt polen på den nordlige halvkule (sirkumpolar).